În contextul avertizării cod galben de vânt emisă de ANM, astăzi, 29 martie, în jurul orei 09:00, acoperișul unei spălătorii auto din Piatra-Neamț, de pe strada General Dăscălescu, a fost smuls de vânt. Au fost anunțați pompierii care au intervenit la fața locului.
"La locul solicitării s-au deplasat două echipaje de pompieri cu o autospecială complexă pentru intervenție și o autospecială pentru intervenție și salvare de la înălțime. Ajunși la locul indicat, pompierii au constatat că acoperișul unei spălătorii auto a fost luat de vânt și a căzut peste un foișor. Pompierii au acționat pentru asigurarea zonei. Nu au fost victime", precizează căpitan Irina Popa, purtătorul de cuvânt al ISU Neamț.
A.C.
FOTO: ISU Neamț